# data[].attributes.body
Remiamas trenerių ir kitų mėgėjiško sporto darbuotojų profesinis tobulėjimas. Mėgėjiškas sportas suprantamas kaip fizinė laisvalaikio veikla, kuria reguliariai ir neprofesionaliai užsiima įvairaus amžiaus žmonės sveikatos, švietimo ar socialiniais tikslais. Lietuvos Respublikos sporto įstatyme, mėgėjiškas sportas įvardinamas kaip fizinio aktyvumo veiklos, o mėgėjiško sporto organizacijos  –  organizacijos, vykdančios fizinio aktyvumo veiklą, kuria siekiama stiprinti sveikatą, tobulinti fizines ir psichines savybes bei įgūdžius neturint tikslo pasirengti aukšto meistriškumo sporto varžyboms ir (ar) dalyvauti jose.

Mobilumo projektais sporto srityje siekiama:

- sutelkti dėmesį į mėgėjišką sportą, atsižvelgiant į svarbų sporto vaidmenį skatinant fizinį aktyvumą ir sveiką gyvenimo būdą, tarpasmeninius santykius, socialinę įtrauktį ir lygybę;

- plėtoti europinį aspektą sporto srityje ir tarptautinį bendradarbiavimą su sportu susijusio mobilumo mokymosi tikslais srityje;

- stiprinti visuomeninių organizacijų gebėjimus;

- gerinti sporto darbuotojų žinias ir praktinę patirtį;

- skatinti bendras Europos vertybes per sportą, gerą valdymą ir sąžiningumą sporte, darnų vystymąsi, taip pat švietimą, mokymą ir įgūdžius sporte ir per sportą;

- skatinti aktyvų ir aplinką tausojantį gyvenimo būdą bei aktyvų pilietiškumą;

- kurti Europos trenerių ir sporto darbuotojų tinklus.

# data[].attributes.headline
Projektų finansinės taisyklės / taikomos normos

# data[].attributes.subject
Projektų finansinės taisyklės / taikomos normos

# data[].attributes.body
Finansuojamos veiklos:

DARBO STEBĖJIMAS (2–14 d.) - mobilumo dalyviai gali lankytis priimančiojoje organizacijoje kitoje šalyje siekdami išmokti naujos praktikos ir sukaupti naujų idėjų stebėdami kolegų, trenerių, savanorių ar kitų darbuotojų kasdienį darbą ir su jais bendraudami.

TRENIRUOTĖS AR MOKYMO UŽDUOTYS (7–45 d.) - mobilumo dalyviai gali praleisti tam tikrą laikotarpį treniruodami arba mokydami priimančiojoje organizacijoje kitoje šalyje, kai mokomasi atliekant užduotis ir dalijantis žiniomis su kolegomis.

Papildoma remiama veikla:

Parengiamieji vizitai pas priimantyjį partnerį, skirti pasirengti vienai iš aukščiau įvardintų dviejų mobilumo veiklų. Į vieną vizitą gali vykti ne daugiau nei 2 asmenys.

Lydintieji asmenys gali vykti kartu su mažiau galimybių turinčiais dalyviais ir gauti individualią paramą už visą arba tam tikrą mobilumo veiklos laikotarpį.

Šalių grupės, pagal kurias nustatoma individualios paramos norma:

1 grupė: Austrija, Belgija, Prancūzija, Danija, Suomija, Vokietija, Islandija, Airija, Italija, Lichtenšteinas, Liuksemburgas, Nyderlandai, Norvegija, Švedija;

2 grupė: Kipras, Čekija, Estija, Graikija, Latvija, Malta, Portugalija, Slovakija, Slovėnija, Ispanija;

3 grupė: Bulgarija, Kroatija, Vengrija, Lenkija, Lietuva, Rumunija, Šiaurės Makedonija, Turkija, Serbija.

# data[].attributes.body
Mobilumo veiklos dalyviais gali būti:

•Treneriai (atitinkantys LR Sporto įstatymo 14 straipsnį) ir kiti visuomeninio lygmens sporto organizacijų darbuotojai;

•Kiti sporto darbuotojai, įskaitant asmenis, pasirinkusius dvikryptę karjerą ir su sportu nesusijusią karjerą, jei tokių darbuotojų dalyvavimas gali būti naudingas mėgėjiškam sportui (fizinio aktyvumo skatinimo veikloms);

•Sporto organizacijų savanoriai (išskyrus trenerius).

Reikalavimai dalyviams:

•Mobilumo dalyviai turi dirbti siunčiančiojoje organizacijoje arba reguliariai su ja bendradarbiauti, kad padėtų įgyvendinti pagrindinę organizacijos veiklą.

•Užduotys, kurios dalyvį sieja su siunčiančiąja organizacija, turi būti dokumentuojamos taip, kad ŠMPF galėtų patikrinti šią sąsają (pvz, remdamasi darbo arba savanoriškos veiklos sutartimi).

•Dalyviai - tik dotaciją gavusios organizacijos darbuotojai ar savanoriai.

Mobilumo veiklos dalyviai (fizinio aktyvumo ar sporto specialistai, instruktoriai, treneriai) privalo turėti kvalifikaciją, kaip nurodoma LR Sporto įstatymo 14 straipsnyje.

•Dalyviai negali dalyvauti mobilumo veikloje kaip sportininkai!

# data[].attributes.body
Projekte turi būti užtikrinta, kad veiklos būtų prieinamos įvairių socialinių, kultūrinių ar ekonominių sąlygų dalyviams. Prioritetas teikiamas mažiau galimybių turintiems asmenims. Tiek paraiškoje, tiek ir projekto ataskaitoje turi būti aprašoma, kaip užtikrinamos galimybės dalyvauti asmenims susiduriantiems su tam tikromis kliūtimis.

Dalyvių, turinčių mažiau galimybių, įtraukimui skiriama papildoma finansinė parama:

1. Organizacijai (Inclusion support for organization)- 125 Eur už kiekvieną dalyvį.

2. Dalyviui (Inclusion support for participant) - konkreti paraiškoje nurodoma suma, skirta mažiau galimybių turinčio dalyvio įtraukties į mobilumo veiklas išlaidoms padengti. T.y. tokioms išlaidoms, kurios atsiranda papildomai, dėl kliūčių, su kuriomis susiduria konkretus dalyvis. Už šias išlaidas reikia atsiskaityti pagal konkrečias sąskaitas, deklaruojant sąskaitose nurodytą sumą. (Realių išlaidų finansavimas).

Papildomai, sporto projektais turi būti siekiama užtikrinti subalansuotą lyčių atstovavimą, siekiant paskatinti didesnį moterų atstovavimą sporte.

Daugiau informacijos apie prioritetą: https://www.erasmus-plius.lt/programa/itrauktis-ir-ivairove/

# data[].attributes.body
Projektai turi skatinti dalyvių ir organizacijų skaitmeninius gebėjimus – naudoti skaitmeninius įrankius, ugdyti kritinį mąstymą, skatinti saugų elgesį internete ir pan.

Taip pat skatinamas mišrių mobilumo veiklų organizavimas, kai fizinis mobilumas papildomas virtualiu mokymusi (blended mobility).

Kalbiniam dalyvių parengimui prieš mobilumo vizitus siūloma naudotis skaitmeniniais įrankiais, visų pirma kalbų mokymosi platforma OLS (EU Academy)

Daugiau informacijos galite rasti OLS platformos DUK skiltyje (skiltis nuolat atnaujinama): https://academy.europa.eu/local/euacademy/pages/faq/category.php?id=8.

Daugiau informacijos apie prioritetą: https://www.erasmus-plius.lt/skaitmenizacija/

# data[].attributes.body
Projektai turėtų integruoti žaliąsias praktikas – skatinti tvarią kelionę (pvz., traukiniu), rinktis aplinkai draugiškas veiklas, kalbėti apie aplinkosaugą, mažinti poveikį klimatui. Tai gali būti ir temos, susijusios su darniu vystymusi sporto srityje.

Renkantis vykti į mobilumo vizitą tvariu transportu, taikomi didesni įkainiai, bei skiriamas finansavimas už daugiau kelionės dienų, nei pvz., skrendant lėktuvu.

Tvaria kelione laikoma, kai didžioji dalis kelionės vyksta tokiu transportu:

autobusu,

traukiniu,

dviračiu,

dalijantis vienu automobiliu (carpooling);

kitos tvarios priemonės.

SVARBU: laivai / keltai ir lėktuvai nėra laikomos tvariomis transporto priemonėmis, net jei nurodoma, kad skrydžių bendrovė organizuoja „CO2-neutralius skrydžius (CO2- neutral freight flights)“

Daugiau informacijos apie prioritetą: https://www.erasmus-plius.lt/zaliasis-erasmus/

# data[].attributes.body
Projektai turi skatinti aktyvų pilietiškumą, bendras europines vertybes, dalyvavimą bendruomenėje ir organizacijų tinklaveiką. Dalyviai turėtų būti skatinami įsitraukti į savo organizacijų ar vietos bendruomenių veiklas ir prisidėti prie teigiamų pokyčių per sportą.

Daugiau informacijos apie prioritetą: https://www.erasmus-plius.lt/dalyvavimas-demokratiniame-gyvenime/

# data[].attributes.attachment_link.title
Erasmus+ ir aktyvus dalyvavimas demokratiniame gyvenime

# data[].attributes.body
Privalomi:

1. Deklaracija, sertifikatas ar kitas dokumentas, patvirtinantis asmens dalyvavimą mobilumo veikloje (gali būti Europass mobilumo dokumentas). Šis dokumentas turi būti pasirašytas priimančiosios organizacijos ir jame turi būti nurodyta:

Dalyvio vardas pavardė;

Mobilumo veiklos pradžios ir pabaigos datos;

Veiklos tikslas;

Priimančiosios organizacijos pavadinimas.

Jei dalyvavo lydintys asmenys, turi būti nurodyti ir jų vardai, pavardės bei buvimo trukmė.

2. Jei į mobilumo vizitą buvo vykstama tvariu transportu (autobusu, traukiniu, dviračiu, motociklu, dalinantis automobiliu (carpooling) - kiekvienas dalyvis privalo pasirašyti deklaraciją dėl ekologiškos kelionės.

3. Jei tarp dalyvių buvo mažiau galimybių turinčių asmenų - dotacijos gavėjo organizacijos vadovas turi pasirašyti deklaraciją dėl mažiau galimybių turinčių dalyvių įtraukimo.

Rekomenduojami:

1. Dotacijos sutartis su dalyviu pagal pateiktą šabloną: 2025 m.: lietuvių kalba arba anglų kalba.

2026 m.: lietuvių kalba arba anglų kalba.

2. Nenugalimosios jėgos aplinkybių pranešimo forma (jei įvyktų Force Majeure aplinkybės)

# data[].attributes.body
Visos „Erasmus+“ projektus įgyvendinančios organizacijos privalo užtikrinti tinkamą programos ir projekto matomumą bei rezultatų sklaidą.

Projektai gali būti viešinami įvairiais būdais ir kanalais. Dažniausi sklaidos būdai ir kanalai:

- renginiai (pavyzdžiui, susitikimai, diskusijos, kūrybinės dirbtuvės, seminarai, parodos, pristatymai ir t.t.);

- socialinės medijos (Facebook, Instagram, tinklaraščiai ir t.t.)

- žiniasklaida (interneto, spauda, radijas, televizija).

Bet kokioje informacinėje ir reklaminėje medžiagoje, įskaitant interneto svetaines ir socialinę žiniasklaidą, reikia nurodyti, kad projektas vykdomas pagal programą „Erasmus+“ ir finansuojamas (arba koofinansuojamas) Europos Sąjungos.

Viešinimo teksto kūrimo principai: 12-priedas.-Tekstu-kurimo-principai-LT.pdf

Vaizdinio identifikavimo gairės: https://commission.europa.eu/resources-partners/european-commission-visual-identity_en

Daugiau apie programos viešinimą ir jo taisykles:

https://erasmus-plius.lt/programa/kaip-viesinti-projektus/

# data[].attributes.body
Galutinė ataskaita turi būti pateikta per 60 kalendorinių dienų nuo sutartyje nurodytos projekto pabaigos datos.

Ataskaita pildoma ir teikiama sistemoje "Beneficiary module".

Nors ataskaitos klausimai pateikiami anglų kalba - atsakymai pildomi lietuvių kalba.

Išskyrus projekto santrauką - privalo būti pateikta santrauka ir anglų kalba.

Ataskaita vertinama balais (didžiausias balų skaičius – 100).

Ataskaita patikrinama ir galutinis likutis išmokamas per 60 kalendorinių dienų nuo ataskaitos gavimo dienos.

Nors dotacija ir nėra pervedama visa iš karto - teikiant ataskaitą atsiskaitoma už 100 proc. skirtos dotacijos.

Su galutine ataskaita turi būti pateiktas tik vienas priedas - organizacijos vadovo pasirašyta sąžiningumo deklaracija. Jokių kitų dokumentų prisegti nereikia.